**ROMÂNIA**

**JUDEŢUL ARAD**

**COMUNA ŞIMAND**

**CONSILIUL LOCAL**

**HOTĂRÂREA NR.75**

**DIN 31.10.2018**

**privind actualizarea componenţei comisiei speciale pentru întocmirea inventarului bunurilor care alcătuiesc domeniul public al comunei Şimand**

CONSILIUL LOCAL AL COMUNEI ȘIMAND, întrunit în şedinţa sa ordinară, din data de 31.10.2018

Având în vedere:

* Expunerea de motive a Primarului comunei Şimand;
* Prevederile HCL nr.49/31.08.2016, privind numirea comisiei speciale pentru întocmirea inventarului bunurilor care alcătuiesc domeniul public al comunei Şimand;
* Prevederile art.II din Hotărârea nr.548/1999, privind aprobarea Normelor tehnice pentru întocmirea inventarului bunurilor care alcătuiesc domeniul public al comunelor, oraşelor, municipiilor şi judeţelor;
* prevederile art.21 din legea nr.213/1998, privind bunurile proprietate publică, cu modificările şi completările ulterioare;
* prevederile art.36 alin.2 lit.c din legea nr.215/2001, privind admninistraţia publică locală, republicată, cu modificările şi completările ulterioare;
* avizul comisiilor de specialitate din cadrul Consiliului Local Șimand;
* votul „pentru” a 11 consilieri, din cei 13 în funcţie, fiind prezenţi 11 consilieri;

În temeiul art. 45 alin.(1) din Legea nr. 215/2001, privind administraţia publică locală, republicată, cu modificările şi completările ulterioare

**HOTĂRĂŞTE:**

**Art. 1. -** Se actualizează componenţa comisiei speciale pentru întocmirea inventarului bunurilor care alcătuiesc domeniul public al comunei Şimand, după cum urmează:

**Preşedinte:Dema Florin Liviu – Primar al comunei Şimand**

**Membri: Brîndaş Lavinia – secretar, secretarul comisiei speciale**

**Fruja Monica – şef birou financiar contabil**

**Stana Ana – consilier compartiment asistenţă socială**

**Tătar Ioan-Marius – referent compartiment urbanism**

**Art.2.** – La data intrării în vigoare a prezentei, HCL nr.49/31.08.2016, se abrogă.

**Art. 3. -** Cu ducerea la îndeplinire a prezentei se încredinţează secretarul comunei Șimand şi se comunică cu:

* Instituţia Prefectului – Judeţul Arad – Compartimentul Controlul Legalităţii actelor şi Contencios;
* persoanele nominalizate.

 **Preşedinte de şedinţă, Avizat de legalitate,**

**Sodinca Iustin-Constantinescu Secretar Brîndaş Lavinia**